**Број: 39-18-O/3**

**Дана: 30.04.2018. године**

**ДОДАТНО ПОЈАШЊЕЊЕ 1**

Предмет: ПОЈАШЊЕЊЕ КОНКУРСНЕ ДОКУМЕНТАЦИЈЕ

Увидом у *Конкурсну документацију ЛЕКАРСКИ ПРЕГЛЕДИ ЗАПОСЛЕНИХ КОЈИ РАДЕ СА ИЗВОРИМА ЈОНИЗУЈУЋИХ ЗРАЧЕЊА, Отворени поступак  39-18-О*из априла 2018, молимо за следећа тумачења:

**Под 1**.

 У **Опису предмета јавне набавке**, страна 4 од 33, под тачком 2. наведени су КОНТРОЛНИ прегледи, под тачком 3, наведени су ВАНРЕДНИ прегледи.

Важећим *Правилником о претходним и пероиодичним лекарским прегледима запослених на радним местима са повећаним ризиком* *(Сл гласник РС 120/07, 93/08 и 53/17)*    као обавезни, предвиђени су ПРЕТХОДНИ и ПЕРИОДИЧНИ лекарски прегледи, који се обављају по упутима за које су истим Правилником предвиђени обрасци 1 и 2. По обављеним претходним/ периодичним лекарским прегледима издаје се *Извештај о обављеном претходном/ периодичном лекарском прегледу,*а према предвиђеним обрасцима 3 и 4, који су садржани у овом Правилнику.

Нигде у*Правилнику 120/07, 93/08 и 53/17* нису предвиђени ни контролни, а ни ванредни прегледи, нити су планирани упути, као ни обрасци извештаја за исте, а на страни  4 и 5 од 33 стоји да је Понуђач у обавези да по обављеном КОНТРОЛНОМ прегледу достави извештај о истом.

**Наше питање је : по ком Правилнику је дефинисан образац Извештаја о обављеном контролном прегледу лица запосленог на радном месту са повећаним ризиком?**

**Такође, питамо на основу  ког Правилника су планирани КОНТРОЛНИ ПРЕГЛЕДИ - 10 и који су елементи прегледа овде одређени, како бисмо могли да им одредимо цену?**

**Под 2.**

У тачци 3. наведени су ВАНРЕДНИ прегледи. Исти се помињу у важећем *Правилнику о условима за добијање лиценце за обављање радијационе делатно*сти *(Сл. гласник РС 61/11 и 101/16),*и тоуставу 3 члана 34 Правилника. Овде се каже да су ванредни прегледи обавезни "*у случају сумње да је лице примило ефективну дозу већу од 100 мСв".*Важно је имати у виду да је просечна ефективна годишња доза за лица која обављају радијациону делатност 0,80 до 2,50 мСв, усредњена годишња доза је до 20 мСв, дозвољена петогодишња до 100 мСв, а максимална годишња око 50мСв, и претпостављамо да запослени који обављају радијациону делатност у КВЦ примењују адекватне мере заштите од јонизујућих зрачења и да током рада не прекорачују наведене дозе.

**Наше питање гласи:  по ком основу се у КЦВ траже ВАНРЕДНИ прегледи? Да ли се очекује да неко лице која обавља радијациону делатност у КЦВ прими невероватно високу  ефективну дозу од преко 100 мСв ? Односно, да ли се у КЦВ очекује да 5 лица има вишеструко прекоречење усредњене годишње дозе?**

**Под 3.**

У делу **Количина на страни 4 од 33**под "Ванредни прегледи -до 5"  стоји да се планира "без анализе аберација са биодозиметријом.до 3, са анализом аберација са биодозиметријом- дои2".

У ставу 3 члана 34  важећег . гласник РС *Правилника о условима за добијање лиценце за обављање радијационе делатности (Сл гласник РС 61/11 и 101/16*), стоји таксативно наведено шта су елементи ванредног лекарског прегледа а "САМО ЗА СУМЊУ ДА ЈЕ ЛИЦЕ ПРИМИЛО ЕФЕКТИВНУ ДОЗУ ВЕЋУ ОД 100 МСВ, обавезно је обавити анализу структурних хромозомских аберација са биодозиметријом (проценом ефективне дозе на основу броја дицентрика у лимфоцитима периферне крви)".

 **Наше питање гласи: по ком основу су Ванредни прегледи разврстани на начин наведени у Количина, страна 4 од 33?**

**Под 4.**

На страни5 од 33, у Специфичном делу  програма периодичних прегледа, под тачком 2) стоји *"преглед штитасте жљезде за професионално изложена лица која раде са радиоактивним изотопом И-131".*

**Наше питање гласи: о ком се прегледу ради, да ли се ради о УЗ штитасте жлезде или о неком другом прегледу  и којем?**Ово је важно из разлога одређивања цене траженог прегледа.

**Под 5.**

Увидом у тражене ДОЗВОЛЕ, наводи се да је потребно Решење Министарства здравља  за медицину рада ,**радиолошку здравствену заштиту, интерну медицине, офталмологију, гинекологију, отрориноларингологију,неуропсикијатрију и психологију.**

**Није нам познато да у Србији постоји здравствена установа која поседује РЕШЕЊЕ ЗА ОБАВЉАЊЕ ДЕЛАТНОСТИ ИЗ РАДИОЛОШКЕ ЗАШТИТЕ, нити којим су прописом дефинисани услови по којима је ово решење дато некој здравственој установи, те наше питање гласи: на које се тачно решење овде мисли?**

**Под 6. На шта се тачно мисли под "Решење Агенције за заштиту од јонизујућих зрачења"?**

**Под 7. Да ли је као доказ да Завод има у свом кадровоском саставу психолога довољно ресење Министарства здравља за обављање лекраских прегледа И издавање лекарсих уверења о телесној И дусевној способности возаца одредјених категорија моторних возила где је један од обавезних услова да Завод измедју осталог има у сталном рандом односу и дипломираног психолога?**

**ОДГОВОРИ**

***Одговор на питање бр. 1***:

Контролни прегледи нису планирани ни једним правилником, већ је планирање истих последица досадашњег искуства Наручиоца. На страни 4/33, наведено је “Контролни прегледи обављаће се у случају да се неком од прегледаних запослених установи привремена спреченост за рад са изворима јонизујућег зрачења на одређени временски период, те ће се истом запосленом у оквиру контролног прегледа обавити она анализа или елемент прегледа чији су резултати узроковали привремену спреченост за рад.” Дакле, Наручилац не може унапред знати који ће елемент прегледа одређеном запосленом бити потребно урадити у оквиру контролног прегледа, уколико се за њиме јави потреба.

На странама 4 и 5/33 такође је наведено и „По обављању контролног прегледа, Понуђач је дужан да Наручиоцу достави коначан извештај о обављеном лекарском прегледу, са мишљењем о испуњености услова за рад са изворима јонизујућег зрачења“ што подразумева извештај о обављеном претходном/периодичном прегледу, на одговарајућем обрасцу дефинисаном *Pravilnikom o prethodnim i peroiodičnim lekarskim pregledima zaposlenih na radnim mestima sa povećanim rizikom* *(Sl glasnik RS 120/07, 93/08 i 53/17),* образац 3 и 4, а који укључује резултате свих анализа урађених одређеном запосленом, у оквиру претходног/периодичног, као и контролног прегледа, јер се у конкретном случају мишљење о испуњености услова за рад са изворима јонизујућег зрачења може дати једино на основу резултата оба прегледа.

***Одговор на питање бр. 2 и 3***:

Члан 36. *Pravilnikа o uslovima za dobijanje licence za obavljanje radijacione delatno*sti *(Sl. glasnik RS 61/11 i 101/16)* гласи *„*Послодавац је обавезан упутити радника на ванредни лекарски преглед у случају ванредног догађаја, након престанка са радом и у другим случајевима када за то постоје медицинске индикације.“ односно, њиме је дефинисано у којим случајевима је послодавац дужан да упути радника на ванредни лекарски преглед, док су у члану 34 истог правилника дефинисани елементи ванредног прегледа као „Елементи ванредног лекарског прегледа су исти као одговарајући елементи специфичног периодичног лекарског прегледа. Такође, у случају сумње да је лице примило ефективну дозу већу од 100 mSv обавезно је обавити анализу структурних хромозомских аберација са биодозиметријом (проценом ефективне дозе на основу броја дицентрика у лимфоцитима периферне крви).“

На основу горе наведеног, ванредни прегледи подељени су на:

1. Ванредни преглед у случају престанка са радом са изворима зрачења - Елементи ванредног лекарског прегледа су исти као одговарајући елементи специфичног периодичног лекарског прегледа;
2. Ванредни преглед у случају ванредног догађаја – у зависности од тога шта је ванредни догађај који је услов упућивања на ванредни преглед:

а) ванредни догађај – излагање дози већој од дозвољене, али мањој од 100 mSv - Елементи ванредног лекарског прегледа су исти као одговарајући елементи специфичног периодичног лекарског прегледа;

б) ванредни догађај – излагање (или сумња на излагање) веће од 100 mSv - Елементи ванредног лекарског прегледа су исти као одговарајући елементи специфичног периодичног лекарског прегледа, уз додатни елемент анализа структурних хромозомских аберација са биодозиметријом (проценом ефективне дозе на основу броја дицентрика у лимфоцитима периферне крви)

1. Ванредни преглед у другом случају када за то постоје медицинске индикације - Елементи ванредног лекарског прегледа су исти као одговарајући елементи специфичног периодичног лекарског прегледа;

Дакле, број тражених ванредних прегледа у којима су Елементи ванредног лекарског прегледа су исти као одговарајући елементи специфичног периодичног лекарског прегледа је 3, док је број тражених ванредних прегледа у којима су Елементи ванредног лекарског прегледа су исти као одговарајући елементи специфичног периодичног лекарског прегледа уз додатни елемент анализа структурних хромозомских аберација са биодозиметријом (проценом ефективне дозе на основу броја дицентрика у лимфоцитима периферне крви) је 2.

Наручилац је врло добро упознат са дозвољеним, као и реалним просечним годишњим границама ефективне дозе за запослене који раде са изворима јонизујућег зрачења у оквиру радијационих делатности које се код Наручиоца обављају, те реално не очекује да ће бити у ситуацији да неког од својих запослених упућује на врсту прегледа 2б), али себи оставља могућност да то уради, у случају потребе, јер то закон од њега захтева.

***Одговор на питање бр. 4***:

Наручилац ће приступити измени конкурсне документације.

***Одговор на питање бр. 5***:

Постоје установе које имају поменуто решење а мисли се на Решење Министарства здравља Републике Србије о испуњености прописаних услова здравствене установе за обављање здравствене делатности у областма медицина рада, **радиолошка здравствена заштита**, интерна медицина, офталмологија, гинекологија, оториноларингологија, неуропсхијатрија, психологија, лабораторијска дијагностика (лабораторијске, односно биохемијске анализе и прегледи).

***Одговор на питање бр. 6***:

Мисли се на Решење за обављање Мерења ради процене нивоа излагања јонизујућим зрачењима професионално изложених лица, пацијената и становништва – биодозиметријска мерења индивидуалног излагања (јер су биодозиметријска мерења индивидуалног излагања дефинисана у предмету јавне набавке)

***Одговор на питање бр. 7***:

Да Наручилац ће прихватити такво решење.

С поштовањем,

Комисија за јавну набавку 39-18-O